***SVEUČILIŠTE U ZAGREBU***

***FILOZOFSKI FAKULTET***

*Ul. Ivana Lučića 3*

*10000 Zagreb*

Zagreb, 31. siječnja 2018.

**ODLUKA**

**Povjerenstvo za provedbu natječaja Erasmus + SMS programa ključne aktivnosti 1 za akademsku godinu 2018./2019. godina donijelo je, temeljem Natječaja za mobilnost studenata u svrhu studijskog boravka u okviru Erasmus+ programa u ak. god. 2018./2019. odluku da će se Filozofski fakultet prilikom odabira i rangiranja kandidata, pored osnovnih kriterija primjenjivati i dodatne kriterije, te da će se rangiranje provoditi prema sustavu bodovanja, kako slijedi.**

| **Kriterij** | **Bodovi** | **Obrazloženje** |
| --- | --- | --- |
| **Pismo motivacije** | **0 do 2** | Svako pismo ocjenjuju minimalno dva člana Povjerenstva te se usklađuju u ocjeni. Okvirno značenje bodova: 0 – Samo formalno sastavljeno pismo bez specifične motivacije za konkretno sveučilište i program; 1 – Navodi se specifična motivacija za konkretno sveučilište; 2 – Dobro obrazložena veza između odabranog sveučilišta i programa na matičnom studiju i/ili drugih obilježja studija.  |
| **Dosadašnje ocjene** | **0 do 4** | Prosjek će se bodovati prema relativnom rangu prijavljenih studenata: 20% najboljih prema ukupnom prosjeku dobivaju 4 boda; slijedećih 20% (20%-40%) dobiva 3 boda; srednjih 20% (40-60%) dobiva 2 boda, predzadnjih 20% (60-80%) dobiva 1 bod dok donjih 20% ne dobivaju bodove. U obzir se uzimaju prosjeci svih studija koje je student završio, odnosno za koje je predao prijepis, te se računa kao prosjek prosjeka.  |
| **Znanje stranog jezika** | **0 do 1** | Znanje jezika razine manje od B2 je eliminacijski kriterij. Razina B2 vrednuje se s 0 bodova, dok se znanje jezika na razini C1 i više vrednuje s jednim bodom. Boduju se potvrde za sve jezike koje je student naveo, a u konačnom obračunu bodova se u obzir uzima onaj jezik koji je radni jezik na sveučilištu za koje se student prijavio. Izjave o znanju Slovenskog jezika se boduju s 0 bodova. Potvrde o znanju jezika u kojima je iskazana različita razina znanja jezika za različite vještine (govor, pisanje, razumijevanje) se boduju u korist studenta, tako da se uzima najviša razina.  |
| **Godina i razina studija** | **0 do 5** | Bodovi: prva godina preddiplomskog (0 bodova), druga godina preddiplomskog studija (1 bod), treća godina preddiplomskog (2 boda), diplomski studij i četvrta godina preddiplomskog studija za programe koji se izvode po modelu 4+1 (3 boda), doktorski studij (5 bodova). Mobilnost na doktorskoj razini je za znanost i sveučilište posebno važna pa se dodatno nagrađuje. |
| **Sudjelovanje u mobilnosti** | **-1 do 0** | Ako je student sudjelovao u međunarodnoj mobilnosti izvan Erasmus LLP programa ili Erasmus+ programa, u trajanju duljem od 1 mjesec, oduzima mu se jedan bod. |